
Kommunedirektørens innstilling
Saken tas til orientering.


SAKSUTREDNING
Bakgrunn for saken
Saken kommer til behandling for å følge opp verbalvedtak 23. Renovasjonsutgifter, som ble vedtatt av bystyret i forbindelse med behandling av handlingsprogram 2026 – 2029, den 11.12.2025.
Verbalvedtaket lyder som følger:
«23. Renovasjonsavgifter
Administrasjonen og representantskapets medlemmer i RIG bes jobbe for at avgiftene for å levere avfall på gjenvinningsstasjoner reduseres for våre innbyggere.»
Saksfremstilling
Avfallshåndteringen i Grenland er organisert i Renovasjon i Grenland IKS(RiG).  Det betyr at bystyret forestår eierstyring overfor selskapet. 
Administrasjonen i kommunen har en rolle i å legge til rette for god eierstyring av de selskap kommunen eier, men selve eierstyringen foregår fra bystyret til representantskapet i selskapet og deretter til styret og daglig leder.
Styret i RiG har behandlet verbalforslaget i sak 10/2026 slik det følger av vedlagte protokoll fra styremøte 02.03.26, hvor styret fattet følgende vedtak:
«Styret stiller seg bak vurderingene i saken og vil peke på at omleggingen av betalingsordningen har hatt god effekt i form av bedre sortering. Samtidig er gjennomsnittsbetalingen ved levering til gjenvinningsstasjonene redusert fra 109 kr i 2024 til 45 kr i 2025.» 
Den 30.04.26 fikk representantskapet en orientering om betalingsmodell gjenvinningsstasjonene.
Kommunedirektørens vurdering
Verbalforslaget har blitt behandlet av RiG ved både styret og representantskapet.  Selskapet har lagt om betalingen ved gjenvinningsstasjonene for å bidra til bedre sortering av avfall, og derved følge opp miljømessige resultatmål i eierstrategien og selskapets egne miljømål.  I gjennomsnitt har betalingen ved levering av avfall på gjenvinningsstasjonene blitt vesentlig redusert, også for våre innbyggere.  Verbalforslaget anses å være fulgt opp av RiG.
Effekten av saken 
 
Perspektiv	Negativ	Nøytral 	Positiv	Ikke relevant
Konsekvens for klima på kort og lang sikt 	 	 	X	 
Konsekvens for miljøet på kort og lang sikt 	 	 	X	 
Økonomiske konsekvenser i et langt perspektiv	 	 	X	 
Konsekvens for folkehelsen, herunder vurdering av 	tilpasning til aldersvennlig samfunn	 	 	X	 

Forklaring: Tiltaket er vurdert ut fra fire perspektiver for å bestemme om det vil gjøre dagens situasjon forverret, uendret eller bedre. Dersom tiltaket ikke påvirker de nevnte perspektivene, er alternativet "ingen" påvirkning valgt.


Vedlegg
V1_Protokoll fra styremøte 2. mars 2026 _ sak 10/26
V2_Sakspapirer representantskapsmøte 30. april
V3_Protokoll representantskapsmøte i Renovasjon i Grenland IKS 30. april

